**ТЕХНИЧКА ДОКУМЕНТАЦИЈА И ПЛАНОВИ**

**Складиштење пољопривредних производа (ратарских култура)**

**Партија 2. : Складиштење ратарских култура са ВЕ Сомбор**

**Опис услуга:**

* Обавеза складиштара је да зрнасте културе које је примио на чување, складишти и чува у свом силосу у складу са техничко технолошким условима за дугорочно чување и да у складу са тим врши обнављање ради очувања квалитета и количине. Складиштар у сваком тренутку мора на стању да има количину предметне робе за складиштење која одговара књиговодственој евиденцији ВУ Дедиње.
* Складиштар је дужан да у процесу складиштења, од пријема до испоруке зрнастих култура о свом трошку предузме све техничко технолошке и организaционе мере, као и мере заштите ради сузбијања складишних штеточина дезинсекција-фумигација, дезинфекције и дератизације, како би се очувао квалитет и здравствена исправност зрна, а уз што мање губитака. Складиштар у потпуности одговара за све промене у количини и квалитету ускладиштених зрнастих култура као и губитак, мањак, квар и друге штете.
* Задатак складиштара је да писмено обавести ВУ Дедиње о сваком померању роба (приликом фумигације, елевације), са наведеним сило - ћелијама у којима се роба налази. Складиштар је у обавези да ВУ Дедиње прликом испостављања месечне фактуре достави и потврду оверену и потписану од стране одговорног лица о стању залиха ускладиштене робе и бројеве ћелија у којима је роба смештена, на дан фактурисања.
* Пријем зрнастих култура по жетви на основу писменог налога ВУ Дедиње врши складиштар, а о извршеном ускладиштењу сачињава се потребна документација о пријему робе, коју потписују представник испоручиоца и овлашћено лице складиштара. Квантитативни пријем се врши мерењем на баждареној колској ваги складиштара, а квалитативни пријем се врши на основу сертификата о извршеној анализи, издатог од стране акредитоване контролне организације. По извршеном пријему робе складиштар је дужан да у року од три дана достави ВУ Дедиње потврду о ускладиштењу, магацински улаз и сертификат о квантитету и квалитету, овлашћене контролне организације.
* Искладиштење и отпрема ускладиштене робе – ратарских култура, врши се по писменом налогу ВУ Дедиње, уз достављање потребне документације (потврда о искладиштењу робе потписана и оверена, магацински излаз). Приликом искладиштења и отпреме робе, складиштар је дужан да позове примаоца робе и са њим сачини потребну документацију о отпреми и преузимању, коју потписују прималац робе и овлашћено лице складиштара и исту достави ВУ Дедиње.
* Складиштар ускладиштену робу-ратарске културе у својим пословним књигама води на ванбилансној евиденцији као робу власништво ВУ Дедиње.

**Посебне техничке карактеристике:**

Укупно планиране количине 1.816.200 кг, од тога:

I Складиштење меркантилне пшенице, род 2022. године, оквирна количина 625.000 кг:

- планирано време почетка пријема у периоду од 15.06. - 25.07.2022. године, крајњи рок

чувања 31.12.2022. године, уз могућност сукцесивног извлачења или продаје

целокупне или дела од ускладиштених количина и раније.

II Складиштење меркантилног сунцокрета, род 2022. године, оквирна количина

263.200 кг:

- планирано време почетка пријема у периоду од 15.08. - 30.09.2022.године, крајњи рок

чувања 31.10.2022. године, уз могућност сукцесивног извлачења или продаје

целокупне или дела од ускладиштених количина и раније.

III Складиштење меркантилног кукуруза, род 2022. године, оквирна количина

928.000 кг:

- планирано време почетка пријема у периоду од 20.09. - 25.11.2022. године, крајњи рок

чувања 31.12.2022. године, уз могућност сукцесивног извлачења или продаје

целокупне или дела од ускладиштених количина и раније.

* Преузимање ратарских култура (робе) на складиштење се врши у складу са налогом наручиоца, према исказаним потребама у погледу врсте и количине.
* Начин плаћања : месечно, у року од 30 дана од дана испостављања фактуре за претходни месец, потписане и оверене од стране Извршиоца.
* Наручилац не прихвата аванс као начин плаћања.
* Складиштење ратарских култура (робе) са ВЕ Ковин које укључује следеће услуге :
* пријем робе и анализа квалитета робе на пријему-обрачунава се једнократно на целокупну запримљену количину приликом пријема, пре свођења количина на СРПС квалитет;
* чување робе-обрачунава се месечно на СРПС количину и то на ону количину која се у силосима складиштара налази на последњи дан у месецу, односно на дан када власник

робу извлачи за своје потребе, ради продаје другим купцима или када је продаје складиштару;

* издавање робе и анализа квалитета робе на издавању-обрачунава се на СРПС количину

робе која се издаје власнику робе када је он извлачи или када је продаје другим купцима, а не складиштару; складиштар нема право да обрачунава ову услугу власнику робе у случају да власник робе исту продаје складиштару;

* одржавање квалитета робе-фумигације-обрачунава се се на СРПС количину робе коју власник робе има на чувању код складиштара у моменту када се врши фумигација; складиштар има право да овај трошак обрачунава и наплати након прва два месеца чувања робе, а затим након три месеца чувања робе од момента претходне фумигације.

**Посебне напомене:**

1. Максимални тржишни услови ускладиштења робе полазе од натуралног обрачуна трошкова и то по принципу:

* услуга пријема робе 1% на целокупно запримљену количину робе и 0,5% анализа квалитета на пријему;
* месечно ускладиштење 1% на ускладиштену количину у току месеца односно сразмерно овом проценту за мањи број дана чувања робе у току месеца;
* услуга издавања робе 1% на робу која се издаје и 0,5% анализа квалитета на издавању робе (напомена: наручилац изричито захтева да се овај трошак не признаје у случају да робу наручилац продаје складиштару);
* трошкови одржавања – фумигације робе 1% на робу која се складишти дуже од два месеца од почетка чувања, а затим на свака три месеца од извршене фумигације.

1. За меркантилну пшеницу планирано време чувања је од 15.06. - 31.12.2022. године, односно до формирања коначне тржишне цене за ову робу.
2. За меркантилни сунцокрет планирано време чувања од 15.08. - 31.10.2022. године, односно до формирања коначне тржишне цене за ову робу.
3. За меркантилни кукуруз планирано време чувања од 20.09. - 31.12.2022. године, односно до формирања коначне тржишне цене за ову робу.

ПОСЕБАН УСЛОВ :

\* Да је понуђач, складиштар за пшеницу и кукуруз у минималном капацитету регистрације које је 1,5 пута (доставља се копија важећег власничког документа) већи од планираних количина наручиоца и да је ово складиште као такав капацитет пријављено на територији места, општине на којој се налази површина на којој се врши жетва; уколико се складишни капацитети понуђача налазе ван места или општине на којима се налази предметна економија (преко 15 км), понуђач је обавезан да сноси трошкове превоза, односно прелокације робе.

ДОДАТНИ УСЛОВИ:

* Да над понуђачем није покренут поступак стечаја или ликвидације односно претходни стечајни поступак, што се доказује потврдом месно надлежног суда по седишту понуђача да над понуђачем није покренут поступак стечаја и потврдом из АПР да над понуђачем није покренут поступак ликвидације.
* Да понуђач није у судском спору са ВУ „Дедиње“ односно ако је ВУ „Дедиње“ покренула кривични поступак против одговорног лица понуђача.
* Да понуђач нема неизмирених обавеза (финансијских и робних) према ВУ „Дедиње“.