**МОДЕЛ УГОВОРА**

**о набавци услуге:**

**Складиштење пољопривредних производа (ратарских култура)**

**Партија 2. : Складиштење ратарских култура са ВЕ Сомбор**

**Закључен између:**

РС/МО/Војне установе „Дедиње“

са седиштем у Београду, ул. Делиградска 40а,

ПИБ: 108341454 Матични број: 17864955

Број рачуна: 840-1188664-50, код НБС – УЗТ

e-mail: office@vudedinje.com

кога заступа по овлашћењу министра одбране мастер Александар Радибратовић

(у даљем тексту: **Наручилац**)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Телефон: \_\_\_\_\_\_\_\_\_\_\_\_\_\_\_\_\_\_ Телефакс: \_\_\_\_\_\_\_\_\_\_\_\_\_\_

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Извршилац**)

Основ уговора:

ЈН Број: 0036/2022

Број и датум одлуке о додели уговора: \_\_\_\_\_\_\_\_\_\_\_ од \_\_\_\_\_\_\_\_\_\_\_.2022. године

Понуда изабраног понуђача бр. \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_.2022. године

**Члан 1.**

Уговорне стране сагласно утврђују да су предмет овог уговора: Услуге – Складиштење пољопривредних производа (ратарских култура) са ВЕ Сомбор (у даљем тексту: услуге).

Уговор се сачињава у свему према захтевима из Конкурсне документације И бр.\_\_\_\_\_\_\_ од \_\_\_\_\_\_\_\_\_\_2022. године и према према усвојенoj Понуди извршиоца бр.\_\_\_\_\_\_\_\_ од \_\_\_\_\_\_.2022. године (попуњава наручилац – у даљем тексту: Понуда).

Рок чувања ратарских култура је оквирно следећи:

* За меркантилну пшеницу планирано време чувања је од 15.06. - 31.12.2022. године, односно до формирања коначне тржишне цене за ову робу.
* За меркантилни сунцокрет планирано време чувања од 15.08. - 31.10.2022. године, односно до формирања коначне тржишне цене за ову робу.
* За меркантилни кукуруз планирано време чувања од 20.09. - 31.12.2022. године, односно до формирања коначне тржишне цене за ову робу.

**Члан 2.**

Уговорне стране прихватају проценте на име пружања услуга који су дати у Понуди, а који су наведене у табели у прилогу овог уговора.

Укупна вредност пружених услуга за процењену количину приноса наведену у Конкурсној документацији износи \_\_\_\_\_\_\_\_\_\_\_\_\_\_\_\_\_\_\_\_ РСД без обрачунатог ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_ РСД са обрачунатим ПДВ-ом*.*

Уговорне стране су сагласне да се, у току реализације уговора, као основ за калкулацију цене признају важеће цене свих предметних култура на сајту Продуктне берзе Нови Сад, последњег дана у месецу за који се издаје фактура, при чему се уговорени проценат не може мењати.

У укупну цену су урачунати сви зависни трошкови извршиоца.

Уговорне стране су сагласне да су процењене количине ускладиштених ратарских култура за 2022. годину орјентационе и одређене су на основу досадашњих приноса, тако да током реализације уговора може доћи до одступања у односу на укупну процењену количину.

**Члан 3.**

Наручилац се обавезује да месечни износ на име пружене услуге складиштења, фактурисан на основу прихваћених јединичних цена из прилога овог уговора, уплати у року од 30 дана од дана испостављене оригиналне, потписане и оверене фактуре, као и регистроване у централном регистру фактура, на рачун извршиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 4.**

Услуга складиштења ратарских култура мора бити пружена у складу са свим важећим прописима који регулишу ову делатност на територији Републике Србије.

Уколико се складишни капацитети понуђача налазе ван места или општине на којима се налази предметна економија, понуђач је обавезан да сноси трошкове превоза, односно прелокације робе.

**Члан 5.**

Извршилац се обавезује да ускладиштену робу у својим пословним књигама води на ванбилансној евиденцији као робу власништво наручиоца, као и да редовно (најмање једном месечно, уз фактуру за претходни месец, а по захтеву наручиоца и чешће) наручиоцу доставља лагер листу – потврду о врсти и количини ускладиштених ратарских култура.

Извршилац се такође обавезује да ускладиштену робу, у року од 3 (три) дана од дана пријема, осигура од ризика пожара, поплаве и крађе, као и да доказ о извршеном осигурању достави наручиоцу, у року од 3 (три) дана од дана закључења осигурања.

**Члан 6.**

Искладиштење и отпрема робе врши се искључиво по писаном налогу наручиоца и уз предају извршиоцу робног записа (признанице и заложнице) на количину која се искладиштава.

Пренос робног записа наручилац врши изјавом о преносу забележеном и овереном на полеђини признанице; прималац робног записа је у обавези да одмах обавести извршиоца да је извршен пренос права, подношењем писане пријаве за упис промене; робни запис се предаје извршиоцу након испоруке целокупне количине из налога наручиоца.

Приликом отпреме робе, извршилац се обавезује да предузме све мере којима се штите интереси наручиоца (благовремена израда уредних исправа о извршеној испоруци и сл.).

**Члан 7.**

Приликом отпреме робе, извршилац се такође обавезује:

- да отпрему започне најкасније у року од 3 (три) дана од дана пријема налога наручиоца, као и да отпрему заврши у року утврђеном у налогу.

- да наручиоцу достави отпремна документа у року од 3 (три) дана од дана завршене отпреме (потврду о складиштењу, магацински излаз – отпремницу, писано овлашћење лица које је примило робу и сл.).

**Члан 8.**

За све време реализације Уговора представници наручиоца и извршиоца ће на лицу места, на локацији извршиоца, сачинити и потписати записник о извршеним услугама, на основу ког записника ће извршилац извршити фактурисање.

У случају било каквог спора приликом сачињавања записника, уговоре стране се обавезују да се писаним путем обрате једна другој захтевом за решавање спора мирним путем, са роком за доношење предметног решења 3 (три) дана од дана пријема захтева.

**Члан 9.**

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

**Члан 10.**

Уколико извршилац не пружи предметну услугу у складу са одредбама овог уговора, наручилац има право да му затражи исплату уговорне казне.

Наплату уговорне казне врши наручилац, одбијањем од рачуна приликом месечне исплате регулисане члановима 2. и 3. овог уговора.

Уговорна казна не може бити већа од 10% од укупне вредности уговора без ПДВ-а.

Делимично, односно некомплетно, извршење предметних услуга не искључује обавезу плаћања уговорне казне.

**Члан 11.**

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

У случају једностраног раскида Уговора, наручилац задржава право да изврши надокнаду настале штете из средстава финансијског обезбеђења (менице).

**Члан 12.**

Промене Уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс Уговора.

**Члан 13.**

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

**Члан 14.**

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

**Члан 15.**

Овај уговор сачињен је у 5 истоветних примерака који имају снагу оригинала, од којих свака уговорна страна задржава по 2 примерка, а 1 примерак задржава Војно правобранилаштво у Београду.

**ИЗВРШИЛАЦ : НАРУЧИЛАЦ :**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ВУ „ДЕДИЊЕ“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ПО ОВЛАШЋЕЊУ**

**(Потпис овлашћеног лица) МИНИСТРА ОДБРАНЕ**

**цивилно лице**

**мастер Александар Радибратовић**

**Прилог:**

**Партија 2: Складиштење ратарских култура са ВЕ Сомбор**

**Структура цене**

I меркантилна пшеница

|  |  |  |  |  |
| --- | --- | --- | --- | --- |
| **врста услуге** | **проценат, %** | **планирана- очекивана цена, без пдв** | **планирана-оквирна количина, кг** | **вредност услуге,**  **без пдв** |
| услуга пријема |  | 35,00 | 625.000 |  |
| анализа квалитета  на пријему |  | 35,00 | 625.000 |  |
| месечни лагер |  | 35,00 | 625.000 |  |
| услуга издавања |  | 35,00 | 625.000 |  |
| анализа квалитета  на издавању |  | 35,00 | 625.000 |  |
| одржавање – фумигација |  | 35,00 | 625.000 |  |
| **УКУПНО без ПДВ-а:** | | | |  |

II меркантилни сунцокрет

|  |  |  |  |  |
| --- | --- | --- | --- | --- |
| **врста услуге** | **проценат, %** | **планирана- очекивана цена, без пдв** | **планирана-оквирна количина, кг** | **вредност услуге,**  **без пдв** |
| услуга пријема |  | 85,00 | 263.200 |  |
| анализа квалитета на пријему |  | 85,00 | 263.200 |  |
| месечни лагер |  | 85,00 | 263.200 |  |
| услуга издавања |  | 85,00 | 263.200 |  |
| анализа квалитета на издавању |  | 85,00 | 263.200 |  |
| одржавање - фумигација |  | 85,00 | 263.200 |  |
| **УКУПНО без ПДВ-а:** | | | |  |

III меркантилни кукуруз

|  |  |  |  |  |
| --- | --- | --- | --- | --- |
| **врста услуге** | **проценат, %** | **планирана- очекивана цена, без пдв** | **планирана-оквирна количина, кг** | **вредност услуге,**  **без пдв** |
| услуга пријема |  | 35,00 | 928.000 |  |
| анализа квалитета на пријему |  | 35,00 | 928.000 |  |
| месечни лагер |  | 35,00 | 928.000 |  |
| услуга издавања |  | 35,00 | 928.000 |  |
| анализа квалитета на издавању |  | 35,00 | 928.000 |  |
| одржавање – фумигација |  | 35,00 | 928.000 |  |
| **УКУПНО без ПДВ-а:** | | | |  |

|  |
| --- |
|  |
|  |

**СВЕГА без ПДВ-а I+II+II: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**СВЕГА са ПДВ-ом I+II+II: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ИЗВРШИЛАЦ : НАРУЧИЛАЦ :**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ВУ „ДЕДИЊЕ“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ПО ОВЛАШЋЕЊУ**

**(Потпис овлашћеног лица) МИНИСТРА ОДБРАНЕ**

**цивилно лице**

**мастер Александар Радибратовић**